Α4-0120/95

Απόφαση σχετικά με την κοινή θέση που ενέκρινε το Συμβούλιο στις για τη θέσπιση οδηγίας του Ευρωπαϊκού Κοινοβουλίου και του Συμβουλίου για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών C4-0051/95 - 00/0287(COD)

(Διαδικασία συναποφάσεως: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου C4-0051/95 - 00/0287(COD),

- έχοντας υπόψη τη γνωμοδότησή του σε πρώτη ανάγνωση ((ΕΕ C 94 της 13.04.1992, σ. 15)) σχετικά με την τροποποιημένη πρόταση της Επιτροπής COM(90)0314 ((ΕΕ C 277 της 05.11.1990, σ. 3)),

- έχοντας υπόψη την τροποποιημένη πρόταση της Επιτροπής COM(92)0422 ((ΕΕ C 311 της 27.11.1992, σ. 30)),

- έχοντας υπόψη το άρθρο 189Β, παράγραφος 2, της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για δεύτερη ανάγνωση της Επιτροπής Νομικών Θεμάτων και Δικαιωμάτων των Πολιτών και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (Α4-0120/95),

1. τροποποιεί ως ακολούθως την κοινή θέση[semigr ]

2. καλεί την Επιτροπή να υποστηρίξει τις τροπολογίες του Κοινοβουλίου στη γνωμοδότηση που πρόκειται να διατυπώσει σύμφωνα με το άρθρο 189Β παράγραφος 2δ της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει δεόντως την κοινή του θέση και να εκδώσει οριστικά την πράξη[semigr ]

4. αναθέτει στον Πρόεδρό του να διαβιβάσει την απόφαση αυτή στο Συμβούλιο και την Επιτροπή.

(Τροπολογία 1)

Τεσσαρακοστή πρώτη αιτιολογική σκέψη

>Αρχικό κείμενο>

ότι κάθε πρόσωπο πρέπει να έχει δικαίωμα πρόσβασης στα δεδομένα που το αφορούν και τα οποία αποτελούν αντικείμενο επεξεργασίας, προκειμένου να βεβαιώνεται ιδίως για την ακρίβειά τους και τον θεμιτό χαρακτήρα της επεξεργασίας τους[semigr ] ότι για τους ίδιους λόγους, κάθε πρόσωπο πρέπει να έχει επιπλέον το δικαίωμα να γνωρίζει τη λογική που υπαγορεύει την αυτοματοποιημένη επεξεργασία των δεδομένων που το αφορούν, τουλάχιστον στην περίπτωση των αυτοματοποιημένων αποφάσεων που αναφέρονται στο άρθρο 15 παράγραφος 1[semigr ] ότι το δικαίωμα αυτό δεν πρέπει να θίγει την πνευματική ιδιοκτησία, ιδίως το δικαίωμα του δημιουργού που προστατεύει το λογισμικό[semigr ] ότι αυτό δεν πρέπει, ωστόσο, να καταλήγει στην άρνηση κάθε ενημέρωσης του ενδιαφερομένου προσώπου,

>Κείμενο μετά την ψηφοφορία στο ΕΚ>

ότι κάθε πρόσωπο πρέπει να έχει δικαίωμα πρόσβασης στα δεδομένα που το αφορούν και τα οποία αποτελούν αντικείμενο επεξεργασίας, προκειμένου να βεβαιώνεται ιδίως για την ακρίβειά τους και τον σύννομο χαρακτήρα της επεξεργασίας τους[semigr ] ότι για τους ίδιους λόγους, κάθε πρόσωπο πρέπει να έχει επιπλέον το δικαίωμα να γνωρίζει τη λογική, η οποία υπαγορεύει την αυτοματοποιημένη επεξεργασία των δεδομένων που το αφορούν, τουλάχιστον στην περίπτωση των αυτοματοποιημένων αποφάσεων που αναφέρονται στο άρθρο 15 παράγραφος 1[semigr ] ότι το δικαίωμα αυτό δεν πρέπει να θίγει το επιχειρηματικό απόρρητο ούτε την πνευματική ιδιοκτησία, ιδίως το δικαίωμα του δημιουργού που προστατεύει το λογισμικό[semigr ] ότι αυτό δεν πρέπει, ωστόσο, να καταλήγει στην άρνηση κάθε ενημέρωσης του ενδιαφερομένου προσώπου,

(Τροπολογία 2)

Αιτιολογική σκέψη 66α (νέα)

>Κείμενο μετά την ψηφοφορία στο ΕΚ>

ότι στις 20 Δεκεμβρίου 1994 επήλθε συμφωνία για το «modus vivendi», μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τα εκτελεστικά μέτρα των πράξεων που εκδίδονται σύμφωνα με τη διαδικασία του άρθρου 189 Β της Συνθήκης ΕΚ,

(Τροπολογία 3)

Άρθρο 2, σημείο δ)

>Αρχικό κείμενο>

δ) «υπεύθυνος της επεξεργασίας», το φυσικό ή νομικό πρόσωπο, η δημόσια αρχή, η υπηρεσία ή οποιοσδήποτε άλλος φορέας που καθορίζει τους στόχους και τον τρόπο της επεξεργασίας των δεδομένων προσωπικού χαρακτήρα. Όταν οι στόχοι και ο τρόπος της επεξεργασίας καθορίζονται από νομοθετικές ή κανονιστικές διατάξεις, εθνικές ή κοινοτικές, ο υπεύθυνος της επεξεργασίας ή τα ειδικά κριτήρια για τον ορισμό του μπορούν να καθορίζονται από το εθνικό ή το κοινοτικό δίκαιο,

>Κείμενο μετά την ψηφοφορία στο ΕΚ>

δ) «υπεύθυνος της επεξεργασίας», το φυσικό ή νομικό πρόσωπο, η δημόσια αρχή, η υπηρεσία ή οποιοσδήποτε άλλος φορέας που, μόνος ή από κοινού με άλλους, καθορίζει τους στόχους και τον τρόπο της επεξεργασίας των δεδομένων προσωπικού χαρακτήρα. Όταν οι στόχοι και ο τρόπος της επεξεργασίας καθορίζονται από νομοθετικές ή κανονιστικές διατάξεις, εθνικές ή κοινοτικές, ο υπεύθυνος της επεξεργασίας ή τα ειδικά κριτήρια για τον ορισμό του μπορούν να καθορίζονται από το εθνικό ή το κοινοτικό δίκαιο,

(Τροπολογία 4)

Άρθρο 3, παράγραφος 2, πρώτη παύλα

>Αρχικό κείμενο>

- η οποία πραγματοποιείται στο πλαίσιο δραστηριοτήτων που δεν εμπίπτουν στο πεδίο εφαρμογής του κοινοτικού δικαίου, όπως οι δραστηριότητες που προβλέπονται στις διατάξεις των τίτλων V και VI της Συνθήκης για την Ευρωπαϊκή Ένωση, και εν πάση περιπτώσει στην επεξεργασία δεδομένων που αφορά τη δημόσια ασφάλεια, την εθνική άμυνα, την ασφάλεια και οικονομική ευημερία του κράτους και τις δραστηριότητες του κράτους σε τομέα του ποινικού δικαίου,

>Κείμενο μετά την ψηφοφορία στο ΕΚ>

- η οποία πραγματοποιείται στο πλαίσιο δραστηριοτήτων που δεν εμπίπτουν στο πεδίο εφαρμογής του κοινοτικού δικαίου, όπως οι δραστηριότητες που προβλέπονται στις διατάξεις των τίτλων V και VI της Συνθήκης για την Ευρωπαϊκή Ένωση, και εν πάση περιπτώσει στην επεξεργασία δεδομένων που αφορά τη δημόσια ασφάλεια, την εθνική άμυνα, την ασφάλεια και οικονομική ευημερία του κράτους, εφόσον η επεξεργασία αυτή συνδέεται με θέματα ασφαλείας του κράτους, και τις δραστηριότητες του κράτους σε τομείς του ποινικού δικαίου,

(Τροπολογία 5)

Άρθρο 9

>Αρχικό κείμενο>

Για την επεξεργασία δεδομένων προσωπικού χαρακτήρα που πραγματοποιείται αποκλειστικώς για δημοσιογραφικούς σκοπούς ή για καλλιτεχνική ή λογοτεχνική έκφραση, τα κράτη μέλη προβλέπουν τις εξαιρέσεις ή παρεκκλίσεις από τις διατάξεις του παρόντος κεφαλαίου και του κεφαλαίου IV που αποδεικνύονται αναγκαίες προκειμένου το δικαίωμα της ιδιωτικής ζωής να συμβιβάζεται με τους κανόνες περί ελευθερίας έκφρασης.

>Κείμενο μετά την ψηφοφορία στο ΕΚ>

Για την επεξεργασία δεδομένων προσωπικού χαρακτήρα που πραγματοποιείται αποκλειστικώς για δημοσιογραφικούς σκοπούς ή στο πλαίσιο καλλιτεχνικής ή λογοτεχνικής έκφρασης, τα κράτη μέλη προβλέπουν τις εξαιρέσεις ή παρεκκλίσεις από τις διατάξεις του παρόντος κεφαλαίου, του κεφαλαίου IV και του κεφαλαίου VI, μόνο στο βαθμό που είναι αναγκαίες ώστε το δικαίωμα της ιδιωτικής ζωής να συμβιβάζεται με τους κανόνες που διέπουν την ελευθερία έκφρασης.

(Τροπολογία 6)

Άρθρο 26, παράγραφος 1, υποπαράγραφος 4

>Αρχικό κείμενο>

4) Η διαβίβαση είναι απαραίτητη για τη διασφάλιση σημαντικού δημοσίου συμφέροντος ή για την αναγνώριση, άσκηση ή υπεράσπιση ενός δικαιώματος ενώπιον του δικαστηρίου, ή

>Κείμενο μετά την ψηφοφορία στο ΕΚ>

4) Η διαβίβαση είναι αναγκαία ή απαιτείται εκ του νόμου για τη διασφάλιση σημαντικού δημοσίου συμφέροντος ή για την αναγνώριση, άσκηση ή υπεράσπιση ενός δικαιώματος ενώπιον του δικαστηρίου, ή

(Τροπολογία 7)

Άρθρο 31, παράγραφος 2, τρίτο έως πέμπτο εδάφιο

>Αρχικό κείμενο>

Η Επιτροπή θεσπίζει τα προτεινόμενα μέτρα όταν συμφωνούν με τη γνώμη της Επιτροπής.

Όταν τα προτεινόμενα μέτρα δεν συμφωνούν με τη γνώμη της επιτροπής ή εάν δεν εκδοθεί γνώμη, η Επιτροπή υποβάλλει αμελλητί στο Συμβούλιο πρόταση για τα ληπτέα μέτρα. Το Συμβούλιο αποφασίζει με ειδική πλειοψηφία.

Εάν, μετά τη λήξη της προθεσμίας των τριών μηνών από την ημερομηνία υποβολής στο Συμβούλιο, το Συμβούλιο δεν έχει αποφασίσει, τα προτεινόμενα μέτρα θεσπίζονται από την Επιτροπή.

>Κείμενο μετά την ψηφοφορία στο ΕΚ>

Η Επιτροπή θεσπίζει μέτρα τα οποία εφαρμόζονται αμέσως. Ωστόσο, εάν τα μέτρα αυτά δεν συμφωνούν με τη γνώμη της επιτροπής, ανακοινώνονται πάραυτα από την Επιτροπή στο Συμβούλιο. Στην περίπτωση αυτή:

Η Επιτροπή αναβάλλει την εφαρμογή των μέτρων τα οποία έχει αποφασίσει για μια περίοδο τριών μηνών.

Το Συμβούλιο, αποφασίζοντας με ειδική πλειοψηφία, μπορεί να λάβει διαφορετική απόφαση εντός της προθεσμίας που αναφέρεται στην προηγούμενη παράγραφο.